|  |
| --- |
| **Bilag 2 -** **Notat om It-aktiviteter i forbindelse med virksomhedsoverdragelse af ENDK opgaver** |

**It-aktiviteter i forbindelse med virksomhedsoverdragelsen**

I forbindelse med virksomhedsoverdragelsen af myndighedsopgaverne fra ENDK til ENS, så skal der ligeledes ske en it-mæssig håndtering af opgaveporteføljen. Opgaverne understøttes i dag af en lang række forskellige it-systemer, og denne understøttelse skal sikres fremadrettet.

Virksomhedsoverdragelsen forventes ske 1. januar 2018.

Der er derfor en større opgave i, at få den nuværende understøttelse overført til ENS, dels i form af etablering af en midlertidig løsning til overførelse af data til ENS-systemer, og dels efterfølgende i form af udvikling af nye systemer til afløsning af eksisterende.

Aktiviteterne er identificeret i samarbejde med såvel ENDK samt SIT. De samles i to overordnede projekter:

* systemfornyelsesprojekt
* etablering af den midlertidige løsning

Projektlederen får ansvaret for at lede systemfornyelsesprojektet og varetage status til ENS’ direktion og til den koordinerende styregruppe i forhold til denne opgave. Det andet projekt kører i regi af ENS, ENDK og SIT.

Nedenfor er aktiviteterne samlet i en række delprojekter, som kort beskrives. Systemfornyelsesprojektet består af aktiviteterne 1 og 2 nedenfor, idet aktivitet 1 dog allerede er igangsat og forventes afsluttet uden projektlederens medvirken. Projektlederen skal dermed stå for den overordnede styring af aktivitet 2 som ét særskilt projekt.

Aktiviteterne 3., 4., 5., 6. og 7. udgør det andet overordnede projekt, nemlig etableringen af den midlertidige løsning, som styres af ENS, ENDK og Statens IT uden projektlederens deltagelse.

Derudover er angivet umiddelbare estimater på tid, projektdeltagere samt periodeafgrænsning. Disse vil løbende blive kvalificeret, som projektgruppen får arbejdet videre med de enkeltstående opgaver.

Aktiviteterne er sat i den rækkefølge, som arbejdsgruppen på nuværende tidspunkt er tidsmæssigt den mest hensigtsmæssige rækkefølge.

* 1. **Teknisk foranalyse af PANDA (udbetalingssystem og database)**  
     Igangsætning af en teknisk foranalyse har til formål at få analyseret de fremtidig behov til hovedsystemet med tilhørende portaler. Analysen skal benyttes som bilag til udbuddet.  
     Den tekniske foranalyse udføres af KMD og Statens IT med assistance fra ENDK og ENS, hvis behov.

Systemer: Panda, internet portaler, SAP udbetaling

**Deltagelse af overordnet projektleder: NEJ**

|  |  |
| --- | --- |
| Projektdeltager fra | ENDK, KMD, SIT, ENS |
| Estimeret tidsforbrug | ENDK: 300 timer  ENS: 100 timer  KMD: - |
| Periode | Oktober 2016 – Februar 2017 |

* 1. **SKI udbud på nyt ”PANDA” inkl. nye portaler**  
     Projektet skal i udbud, og da det anslås, at den samlede værdi vil overstige 10 mio. skal Statens It-Projektråd benyttes. Se bilag 4 vedr. Statens IT-projektråds vejledning til risikovurdering af it-projekter.  
       
     Systemer: Panda, internet portaler, SAP udbetaling

**Deltagelse af overordnet projektleder: JA**

|  |  |
| --- | --- |
| Projektdeltager fra | ENS, ENDK, EFKM Udbudsenhed, SIT |
| Estimeret tidsforbrug | Projektleder: 600-800 timer  ENDK: 500 timer  EFKM Udbud: 100 timer  SIT: 1200-1500 timer |
| Periode | Januar 2017 – december 2017 |

Projektlederens rolle er at:

* At stå for den overordnede planlægning af projektet i sin helhed, dvs. af alle delopgaverne, der har visse afhængigheder af tids- og indholdsmæssige art.
* Ansvar for at udarbejde kravspecifikation og øvrigt udbudsmateriale i samarbejde med Statens It på nyt system/systemer i samarbejde med projektgruppe og gennemføre (SKI- eller EU)-udbud
* At styre udbudsforløb og forelæggelse for IT-projektrådet
* Løbende at udarbejde skriftlig status og beslutningsoplæg til styregruppe
* At agere bindeled mellem Energinet.dk, Statens It og Energistyrelsen.

Ovenstående opgaver forventes at kunne løses inden for 600-800 timer fordelt på ét år.

Hertil kommer den efterfølgende implementering af den valgte løsning. Implementeringen er ikke en del af projektlederens opgave. Det vil senere blive besluttet, hvem der skal stå for implementeringen.

1. **Midlertidig udbetalingsløsning**I overgangsfasen frem til det nye ”PANDA”-system står klar, skal ENS benytte ENDK’s eksisterende system PANDA, som i dag er integreret til SAP. I den forbindelse skal udbetalingerne ændres fra ENDK’s SAP til ENS’ Navision Stat. Til dette skal der igangsættes et analysearbejde og efterfølgende implementering af ændringerne. Der er ca. 100.000 registreret interessenter, hvoraf de ca. 10.000 modtager udbetalinger hver måned.  
     
   Systemer: Panda, SAP udbetaling, Navision Stat udbetaling

**Deltagelse af overordnet projektleder: NEJ**

|  |  |
| --- | --- |
| Projektdeltager fra | ENS, ENDK, MODST, SIT, KMD |
| Estimeret tidsforbrug | ENS: 100 timer  ENDK: 100 timer  MODST: 100 timer  SIT: -  KMD: - |
| Periode | Oktober 2016 – Juni 2017 |

* 1. **Teknisk adgang fra Energistyrelsen til systemerne hos Energinet.dk**I perioden indtil de nye systemer står klar, skal gamle systemer hos ENDK fortsat benyttes. Derfor skal der etableres teknisk adgang fra ENS til ENDK, således at respektive medarbejdere i ENS kan tilgå nødvendige systemer.   
       
     Systemer: Panda, internet portaler, SAP udbetaling

**Deltagelse af overordnet projektleder: NEJ**

|  |  |
| --- | --- |
| Projektdeltager fra | ENS, ENDK, SIT, KMD |
| Estimeret tidsforbrug | ENS: 75 timer  ENDK: 100 timer  SIT: -  KMD: - |
| Periode | September – december 2017 |

* 1. **Brugerflytning**Alle brugere (ca. 35) skal flyttes fra ENDK til ENS, på samme vis som ved ressortændringer. Det betyder, at der skal flyttes mails, fildrev, personalesager mv. Ligeledes skal der etableres nye arbejdspladser, og overflyttet personale skal oprettes hos Statens IT.  
       
     Systemer: Outlook, netværksdrev, personalesager

**Deltagelse af overordnet projektleder: NEJ**

|  |  |
| --- | --- |
| Projektdeltager fra | ENS, ENDK, SIT |
| Estimeret tidsforbrug | ENS: 100 timer  ENDK: 75 timer  SIT: - |
| Periode | Opstartes 3 mdr. før selve overflytningen af medarbejdere skal ske. |

1. **Konvertering af ESDH sager**  
   ENDK benytter Public360 fra Software Innovation og har ca. 25.000 sager med ca. 250.000 tilhørende dokumenter. Disse skal konverteres til ENS’ F2 fra cBrain.  
     
   Systemer: F2 fra cBrain og Public360 fra Software Innovation

**Deltagelse af overordnet projektleder: NEJ**

|  |  |
| --- | --- |
| Projektdeltager fra | ENS, ENDK, cBrain, Software Innovation |
| Estimeret tidsforbrug | ENS: 150 timer  ENDK: 250 timer  cBrain: -  Software Inn.: - |
| Periode | Maj – september 2017 |

1. **Kommunikation**  
   I forbindelsen med virksomhedsoverdragelsen fra ENDK til ENS skal samtlige interessenter (ca. 100.000) løbende holdes orienteret om, hvad det indebære for dem. Ligeledes skal relevant indhold fra ENDK’s hjemmeside flyttes til ENS’ hjemmeside, og der skal etableres ny support telefon mv.  
     
   Systemer: energinet.dk, ens.dk, Miralix

**Deltagelse af overordnet projektleder: NEJ**

|  |  |
| --- | --- |
| Projektdeltager fra | ENS, ENDK |
| Estimeret tidsforbrug | ENS: 200 timer  ENDK: 200 timer |
| Periode | September – december 2017 |